SHNB Marià Jaquotot Molina 
“in memoriam" 





SOCIETAT D'HISTÒRIA 
NATURAL DE LES BALEARS 


Neix a Palma, el 3 de maig de 
1897. Cursà els seus estudis primaris al 
Collegi La Salle, en el carrer de la 
Concepció. Va ser alumne del germà 
Zacarias. Va prosequir els seus estudis a 
l'Escola de Comerç, obtenint el títol de 
Comptador Mercantil. 

Es va iniciar en la feina, obrint un 
magatzem de construcció i montant una 
teulera a Santa Maria. Si bé ben prest 
es va interessar per les mines de lignits 
de Binissalem, que va dirigir a la seva 
explotació fins l'any 1947, feina en que 
es va retirar. Durant la seva estància a 
les mines, es va interessar pels fòssils 
que en ell apareixen, sobretot en la mina 
"Ramona", que conservava en uns 
prestatges. 

Sempre va mostrar interès pel que 
el rodejava, i va tenir una gran aficció 
des de molt petit, per la numismàtica, de 
la que va arribar a tenir una important 
col-lecció. També era afeccionat a la pin- 
tura. 

Li unia una gran amistat amb D. 
Joan Mascaró Fornés i D. Francesc de B. Moll Casasnovas. Compartí amb ells el 
gran amor per la llengua catalana, llengua que sempre va utilitzar en la seva es- 
critura. Col-laborà subscribint-se a totes les publicacions que s'editaven en català. 
Admirava l'Esperanto, llengua que coneixia i practicava, ja que li permetia estar en 
relació amb amics d'altres paisos. 

Íntim amic de D. Andreu Crespí, a través del qual, va conèixer a Andreu 
Muntaner Darder, en l'any 1950, aquest li va proposar fer-se soci de la Societat 
d'Història Natural. Des d'aleshores va assistir assíduament a les reunions que s'hi 

celebraven. Es va encarregar de la Biblioteca durant varis anys i es va mantenir 
en contacte amb els Fundadors de la recent constituïda Societat. 

A mesura que anava fent-se major, residia més temps a Biniali, on havia 
reunit les seves col-leccions i la biblioteca, i els seus trasllats a Palma eren cada 
cop més dificultosos. 

Es va dedicar tota la vida a la lectura i, malgrat els seus anys, no va perdre 
el sentit de l'humor que elva acompanyar tota la vida. 

Va disfrutar de molt bona salut, lo que li va permetre viure fins a cumplir els 
96 anys, abandonat-nos el dia 2 de gener de 1994. 


Jeroni Orell Casasnovas 
MBCN-SHNB 


